BASES DE LA I CONVOCATÒRIABANCO SANTANDER¿ UAD'AJUDES PER A CURSAR MÀSTERS OFICIALS DE LA UA,DIRIGIDA A UNIVERSITATS IBEROAMERICANES.CURS 2010/2011. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1494)
  + [Valencià](/va/acuerdo/1494)






Selector de idioma

Leer

* [Español](/es/acuerdo/1494)
* [Valencià](/va/acuerdo/1494)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA I CONVOCATÒRIABANCO SANTANDER¿ UAD'AJUDES PER A CURSAR MÀSTERS OFICIALS DE LA UA,DIRIGIDA A UNIVERSITATS IBEROAMERICANES.CURS 2010/2011.[Butlletí Oficial Universitat d'Alacant](/ca/Publicacion)
=============================================================================================================================================================================================================

Secretaria General

Butlletí Oficial Universitat d'Alacant





BASES DE LA I CONVOCATÒRIABANCO SANTANDER¿ UAD'AJUDES PER A CURSAR MÀSTERS OFICIALS DE LA UA,DIRIGIDA A UNIVERSITATS IBEROAMERICANES.CURS 2010/2011.

Data d'aprovació
:   26/04/2010

Data de publicació
:   26/04/2010

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1494.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1494)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1494)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA I CONVOCATÒRIABANCO SANTANDER¿ UAD'AJUDES PER A CURSAR MÀSTERS OFICIALS DE LA UA,DIRIGIDA A UNIVERSITATS IBEROAMERICANES.CURS 2010/2011.&url=https://www.boua.ua.es/va/acuerdo/1494)

**Títol:** BASES DE LA I CONVOCATÒRIABANCO SANTANDER¿ UAD'AJUDES PER A CURSAR MÀSTERS OFICIALS DE LA UA,DIRIGIDA A UNIVERSITATS IBEROAMERICANES.CURS 2010/2011.

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** dilluns, 26 d'abril de 2010

BASES DE LA I CONVOCATÒRIA

BANCO SANTANDER- UA

D'AJUDES PER A CURSAR MÀSTERS OFICIALS DE LA UA,

DIRIGIDA A UNIVERSITATS IBEROAMERICANES.

CURS 2010/2011.

La Universitat d'Alacant, en col·laboració amb el Banco Santander, publica la següent convocatòria, que té per objecte la concessió d'ajudes a candidats de les universitats iberoamericanes que integren la Red Iberoamericana de Universidades de Investigación (RIDUP), constituïda per acord de 21 de setembre de 2009, per a la realització de màsters en la UA.

1. Objecte.

Dotació de deu ajudes per a l'estudi destinades a les universitats incloses en l'annex I de la present convocatòria,  per a la realització de

[màsters oficials](http://www.ua.es/cedip/masteroficial/estudios/index.html)

impartits en la Universitat d'Alacant durant el curs 2010/11, de forma presencial.

2. Beneficiaris.

Podran ser beneficiaris aquells candidats proposats per les universitats incloses en l'annex I entre el seu personal docent i investigador o els seus estudiants, que complisquen amb els requisits establits en la base 4 d'aquesta convocatòria.

3. Procediment de selecció dels beneficiaris.

3.1 Les universitats seleccionaran a 3 candidats que optaran a les ajudes per a cursar estudis en algun dels màsters oficials oferits per la Universitat d'Alacant, durant el curs 2010-2011.

3.2 Les universitats remetran a la Universitat d'Alacant, a través del seu Servei de Relacions Internacionals, Subdirecció de Cooperació, les dades i documentació requerida en les bases de la present convocatòria,  dels candidats seleccionats.

3.3 La Universitat d'Alacant, mitjançant una comissió d'avaluació nomenada a aquest efecte, valorarà les sol·licituds i establirà un ordre de prelació de les mateixes, que estarà motivat en els criteris de selecció establits en el punt sisè de les bases de la present convocatòria.

L'ordre de prelació serà publicat en la pàgina Web de la Subdirecció de Cooperació donant-se per realitzat el tràmit de notificació a l'interessat.

3.4 La Universitat d'Alacant i les universitats formalitzaran, mitjançant un conveni específic de col·laboració acadèmica,  les obligacions d'ambdues institucions.

3.5  Les ajudes s'atorgaran individualment als candidats seleccionats.

4. Requisits dels candidats.

4.1 Reunir els requisits acadèmics que possibiliten l'accés als estudis de màsters oficials, prevists en la

[normativa](http://www.ua.es/cedip/index.html)

del Centre d'Estudis de Doctorat i Postgrau (CEDIP) de la UA.

4.2 Ser membre d'alguna de les universitats iberoamericanes incloses en l'annex I de la present convocatòria.

4.3 No tenir més de 40 anys en el moment de finalitzar el termini de presentació d'instàncies.

4.4 No tenir permís de residència a Espanya.

5. Condicions generals de la dotació de l'ajuda.

5.1 Tindrà una durada màxima de dos cursos acadèmics, depenent del màster seleccionat.

5.2 L'ajuda contempla els següents apartats:

a)   Una ajuda econòmica, per import de quatre mil euros, que el beneficiari rebrà a principi del curs acadèmic.

b)   Una ajuda econòmica, per import de quatre mil euros, que el beneficiari rebrà en el mes de febrer de 2011, sempre que el tutor informe positivament sobre el compliment de les seues obligacions acadèmiques.

c)   Exempció del pagament de les taxes acadèmiques de matrícula per a la realització del màster. No s'inclou en aquesta exempció l'import de les taxes administratives.

6. Criteris generals de valoració dels candidats.

Per a establir l'ordre de prelació dels candidats seleccionats per les universitats es tindran en compte els següents criteris:

a) Expedient acadèmic dels estudis previs.

b) Curriculum vitae.

c) Memòria del candidat que inclourà, en tot cas, la seua formació i experiència laboral anteriors, la motivació per a realitzar el màster seleccionat i les seues expectatives laborals de futur. Tindrà una extensió màxima de 2 folis.

d) Expectatives de Formació

7. Comissió de Selecció.

Té com competència establir l'ordre de prelació de les sol·licituds presentades per les universitats participants, establint tant la llista provisional de beneficiaris d'ajuda, com la llista d'espera dels candidats no seleccionats. La llista definitiva de beneficiaris estarà condicionada al compliment del requisit acadèmic d'accés i a la matrícula en el màster triat.

Estarà composta per la Vicerectora de Relacions Internacionals i Cooperació, que actuarà com presidenta, els Vicerectors d'Investigació, Desenvolupament i Innovació i de Planificació i Estudis, que actuaran com vocals, i el Sotsdirector de Cooperació al Desenvolupament, que actuarà com secretari, podent així mateix contar amb assessors externs en cas que foren necessaris.

8. Formalització de sol·licituds.

Les sol·licituds haurien de ser emplenades per les universitats sol·licitants a través d'Internet, en el formulari previst a aquest efecte en la següent adreça Web:

http://www.ua.es/va/internacional/prog07/ayudasbs

Inclourà un arxiu en pdf dels documents sol·licitats en la base 9 de la present convocatòria.

El termini de presentació de sol·licituds començarà el 26 d'abril de 2010 i finalitzarà el 3 de juny de 2010, ambdós inclusivament.

9. Documents que han de presentar els candidats seleccionats.

a)     Còpia compulsada del títol acadèmic.

b)     Certificació acadèmica del seu expedient acadèmic amb la puntuació mitja obtinguda (indicar el valor màxim i mínim del sistema de puntuació utilitzat) i el nombre total d'hores o crèdits realitzats.

c)      Curriculum vitae: haurà d'incloure la justificació documental que avale les activitats acadèmiques i/o professionals ressenyades en aquest.

d)     Memòria justificativa, en els termes establits en el punt 6c de les bases de la present convocatòria.

10. Obligacions dels perceptors de l'ajuda.

Estan obligats a:

1.- Comunicar la seua acceptació expressa per correu electrònic a la Subdirecció de Cooperació al Desenvolupament de la Universitat d'Alacant

([c.nmndt@ne.nx](mailto:l.jqclv@zw.wc))

en el termini de quinze dies hàbils a partir de l'endemà a la publicació del llistat de beneficiaris en la pàgina web de la Subdirecció de Cooperació al Desenvolupament.

2.- Presentar justificant de la cobertura de segur a l'efecte de malaltia comuna, accident i repatriació, que serà responsabilitat de l'estudiant.

3.- Residir en el lloc on realitze els seus estudis, i no absentar-se del mateix sense la prèvia comunicació a la Subdirecció de Cooperació al Desenvolupament de la Universitat d'Alacant, que podrà resoldre si escau la reducció, revocació o reintegrament de l'ajuda econòmica.

4.- La concessió de l'ajuda, queda condicionada a l'admissió definitiva com alumne del màster sol·licitat, pel centre d'Estudis de Doctorat i Postgrau de la Universitat d'Alacant (CEDIP).

Alacant, 26 d'abril de 2010

La Vicerectora de Relacions Internacionals

i Cooperació.

Fdo. María Begoña San Miguel del Hoyo.

Annex I.

Relació d'Universitats iberoamericanes participants, incloses en l'acord de creació de la RIDUP, de 21-9-09.

Universitat de Sao Paulo. Brasil.

Universitat Nacional Autònoma de Mèxic.

Universitat de Buenos Aires. Argentina.

Universitat Nacional de Còrdova. Argentina.

Universitat Nacional de la Plata. Argentina.

Universitat Nacional del Litoral. Argentina.

Universitat Nacional del Sud. Argentina.

Universitat Pontifícia Catòlica de Xile.

Universitat Austral de Xile.

Universitat de Xile.

Universitat de Concepción. Xile.

Universitat de la Frontera. Xile.

Universitat de Santiago de Xile.

Universitat de Antiòquia. Colòmbia.

Universitat dels Andes. Colòmbia.

Universitat Nacional de Colòmbia.

Universitat de Costa Rica.

Universitat de Puerto Rico.

Universitat de la República. Uruguai.





[Carretera Sant Vicent del Raspeig s/n  
03360 Sant Vicent del Raspeig - Alacant  
 Tel. 04 142 6630 - Fax 68 252 1834](https://www.google.es/maps/@08.827246,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12957&trk=tyah&trkInfo=tarId%4R9301636809949%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)